Kukista kaamos Kyproksella 2020 - Autuutta Aivoille
Kukista kaamos Kyproksella marraskuussa 2021
Hyvästele räntä ja pimeys ja lähde Autuutta aivoille -matkalle Kyproksen lempeän valoisaan marraskuuhun 2021
Ihanalla voimauttavalla ja rentouttavalla matkalla herkuttelemme runsailla yhteisateriolla, patikoimme leppoisaan tahtiin huikeissa maisemissa sekä vierailemme paikallisella yrttitilalla, jossa voimme myös tehdä edullisia ostoksia.
Pääsemme myös tekemään mm. savitöitä ja nauttimaan elämyksellisestä oliivinkorjuusta. Ihanalla matkalla kuulet ja opit myös käytännössä myös miten pidät aivosi kunnossa pitkälle vanhuusikään.
”Matka oli erittäin onnistunut, ohjelmaa ja vapaa-aikaa oli sopivassa suhteessa.”
”Erinomainen ohjelma savitöineen, patikointeineen ja kiinnostavine kohteineen puhumattakaan hyvästä ruoasta ja seurasta. Ryhmä oli tosi mukava.
”Tykkäsin valtavasti oliivinpoiminnasta ja vuoristopatikoinnista. Ryhmä oli hyvä ja ruoka herkullista.
Lähtö Helsingistä ja välilasku Riikassa. Perillä Larnacassa illan suussa.
Larnaca-päivä, luentoja aivojen autuudesta ja illallinen kaupungissa.
Savenvalajan paja ja aivojen hyvinvointiohjelmaa. Illallinen Larnacassa.
Vuoristopäivä Trodoksella, patikointia satojen vuosien ikäisten havupuiden peittämillä alueilla ja kanjoneissa. Yhteinen ateria.
Vierailu pitsi- ja hopeatöistä kuuluisaan Lefkaran kylään matkalla kohti Afroditen seutua. Patikoimme kauniissa merenrantamaisemissa huikeaan paikkaan, jossa Afrodite syntyi meren vaahdosta. Illallinen päivän päätteeksi.
Vierailemme kiinnostavalla yrttitilalla ja kuulemme yrttien monipuolisesta käytöstä hyvinvoinnin lähteenä ja teemme omat yrttituotteet. Mahdollisuus edullisiin yrttiostoksiin. Yhteinen ruokailu.
Majoitumme Hotel Operassa. Hotelli on viehättävä, siisti ja huoneissa on parveke, ilmainen wifi sekä ilmaiset kylpy- ja suihkutuotteet. Hotelli sijaitsee Pyhän Lasaruksen kirkon aukiolla monipuolisten palvelujen ääressä, noin 200 metrin päässä kaupungin hienohiekkaiselta rannalta.
Matkan hintaan sisältyvät lennot, lentokenttäkuljetukset, hyvän hotellin majoitukset 2 hengen huoneessa (HUOM! 8 vrk), retket, kuljetukset retkille ja patikoimaan, aamiaiset, ohjelman 7 ateriaa paikallisviineineen ja kahden matkanjohtajan opaspalvelut. Yhden hengen huoneen lisähinta 250 euroa.
Matkan sisällöstä ja ohjelmasta vastaa autuutta aivoille -sivuston perustaja ja ylläpitäjä, hyvinvointikouluttaja, tietokirjailija, fytoterapeutti, FM Raija Kivimetsä yhteistyökumppaninsa kanssa. Raija Kivimetsä on kokenut matkanjohtaja ja vetänyt hyvinvointimatkoja Välimerelle jo 19 vuoden ajan.